
РЕПУБЛИКА СРБИЈА

КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА

Број: 612-00-01192/2014-04
28.11.2014. године
Б е о г р а д
	


На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 28.11.2014. године, донела је

О Д Л У К У

о акредитацији студијског програма
основних струковних студија

за извођење у високошколској јединици у Крагујевцу
Утврђује се да ВИСОКА ЕКОНОМСКА ШКОЛА СТРУКОВНИХ СТУДИЈА ПЕЋ, ЛЕПОСАВИЋ – високошколска јединица ван седишта установе без својства правног лица – Крагујевац са седиштем у Кумановска 3, КРАГУЈЕВАЦ, ПИБ: 102075918, Матични број: 09009833,  испуњава прописане стандарде за акредитацију студијског програма: основне струковне студије – ФИНАНСИЈСКИ МЕНАЏМЕНТ у оквиру поља друштвено-хуманистичких наука и то за упис 50 (педесет) студената у прву годину у седишту високошколске јединице без својства правног лица у Крагујевцу.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
Високошколскa установа ВИСОКА ЕКОНОМСКА ШКОЛА СТРУКОВНИХ СТУДИЈА ПЕЋ, ЛЕПОСАВИЋ – високошколска јединица ван седишта установе без својства правног лица – Крагујевац са седиштем у Кумановска 3, КРАГУЈЕВАЦ, је дана 09.07.2014. године поднела захтев за акредитацију студијског програма основне струковне студије – ФИНАНСИЈСКИ МЕНАЏМЕНТ у оквиру поља друштвено-хуманистичких наука под бројем 612-00-01192/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).

 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.

Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе ВИСОКА ЕКОНОМСКА ШКОЛА СТРУКОВНИХ СТУДИЈА ПЕЋ, ЛЕПОСАВИЋ – високошколска јединица ван седишта установе без својства правног лица – Крагујевац и предлог одлуке, достављени су Комисији за акредитацију и проверу квалитета.
Oсновни задаци показују сврху постојања високошколске јединице, одређују општи правац њене делатности  су усвојени од стране органа управљања установе и јавно су  објављени. Све активности, а посебно развој студијских програма, су у складу са основним задацима и циљевима и периодично се унапређују.

Студијски програм у високошколској јединици у Крагујевцу је:

1. ОСС Финансијски менаџмент за упис 50 студената на прву годину студија или укупно 150 студенaта

Планирање је засновано  на  систематичном  и сталном прикупљању  података и њиховој стручној анализи, плански документи постоје и доступни су јавности и примењују се у пракси. Редовно и систематично се контролише испуњавање основних  задатака.  
Установа има организациону структуру и систем управљања који обезбеђују постизање њених основних задатака и циљева. Овлашћења и одговорности органа управљања, стручних органа високошколске установе, као и студентског парламента утврђени  статутом високошколске установе и односе се и на високошколску јединицу у Крагујевцу. 

У високошколској јединици у Крагујевцу студенти су органозовани: План, јер ће упис бити следеће школске године.

· студентска организација

· представник студената у студентском парламенту са седиштем у Лепосавићу

· представник студената у Савету у Лепосавићу

· представник студената у Наставном већу у Лепосавићу

· представник студената у Комисији за квалитет у јединици у Крагујевцу

Високошколска јединица у Крагујевцу је организовала: секретаријат, студентску службу, библиотеку са читаоницом, учионице, лабораторије, кабинете, вежбаонице, студентску организацију и информатички центар.

Установа је приложила попуњен електронски формулар за ОСС и Установу са јединицом у Крагујевцу. 

За Установу као целину укључујући и в.ј у Крагујевцу, оптерећење наставника је 6,01 часова недељно, сараднике 10,86 часова недељно. Стални наставници држе 80,37% наставе.

Укупно оптерећење, у високошколској јединици у Крагујевцу за један струдијски програм је: за наставнике 2,43 часа недељно а сараднике 2,5 часова недељно. Стално запослени наставници држе 95,59% наставе.

Ангажовање наставника није веће од 12 часова недељно, а сарадника 15 часова недељно. 

Садржај квалификација и диплома појединих врста и нивоа студија одговарају карактеру и циљевима студијских програма. Студијски   програм има  усклађену  структуру и примерене методе учења. Студијски програм је повезан и усклађен у целину и обухвата циљеве, структуру и садржај, политику и процедуру уписа студената, методе учења и начин провере знања, исходе учења и компетенције студената а сваки предмет из студијског програма је исказан бројем ЕСПБ.

Високошколска установа има утврђен поступак и критеријуме за систематско праћење и оцењивање обима и квалитета научноистраживачког рада наставног особља. Садржај и резултати научноистраживачког и стручног рада установе усклађени са циљевима високошколске установе. Високошколска установа подстиче и обезбеђује услове наставном особљу да се активно бави научноистраживачким радом. 

Величина група за предавања и вежбе одговара Допуни стандарда за акредитацију студијских програма у оквиру друштвено-хуманистичког поља.

Високошколска установа обезбеђује довољан број сарадника за квалитетно извођење студијских програма. 
Установа располаже довољаним бројем квалификованог особља за обављање библиотечких послова, послова информационих технологија, секретарских послова и послова студентске службе.

У високошколсој јединици у Крагујевцу запослено је: технички секретар 1, студентска служба 2, библиотека 1, информатичар 1, одређен је и руководилац јединице и студијског програма 1.

Конкурс за упис студената садржи: број студената за одређене студијске програме, услове за упис, мерила за утврђивање редоследа кандидата, поступак спровођења конкурса, начин и рокове за подношење жалбе на утврђени редослед, као и висину школарине. За упис на студије првог степена кандидати полажу пријемни испит у складу са статутом високошколске установе и редослед кандидата утврђује на основу општег успеха постигнутог у средњем образовању и резултата на пријемном испиту. Високошколска установа прати успех студената и њихово напредовање на сваком од студијских програма.  Успешност студента у савлађивању појединог предмета се прати и вреднује током извођења наставе. 

Високошколска јединица у Крагујевцу поседује 380 м2 квалитетног простора у основној школи „Светозар Марковић“ Кумановска бр. 3 за 150 студента или 2,53 м2/студенту. Просторије су опремљене видео бимовима, лаптоповима и озвучењем Компјутерске лабораторије су опремљене рачунарском опремом која је обједињена у јединствени информациони систем, различитих потребних софтверских решења као и интернет. 

Установа обезбеђује савремену техничку опрему за извођење процеса наставе и начног рада 30 јединица опреме.  

Високошколска јединица у Крагујевцу располаже библиотечким фондом од 503 јединице и 106 уџбеника.

Финансијски резултати установе су позитивни у периоду од најмање три године.

Установа има јавну стратегију обезбеђења квалитета, Комисију за обезбеђење квалитета од 10 чланова из свих структура укључујући и студенте из високошколске јединице Крагујевац.

Установа за студенте објављује водич и информатор за студенте и обезбеђује уџбенике за све предмете.

Високошколска јединица ће спроводити стратегију обезбеђења квалитета пратити квалитет извођења наставе, обављања испита, успешност студената у студирању у целини и на појединачним предметима, квалитет уџбеника као и у седишту Установе.      
Kомисија за акредитацију и проверу квалитета, утврдила је да високошколска установа  DOCVARIABLE ConvertString(UstanovaNaziv,1,5) \* MERGEFORMAT  ВИСОКА ЕКОНОМСКА ШКОЛА СТРУКОВНИХ СТУДИЈА ПЕЋ, ЛЕПОСАВИЋ – високошколска јединица ван седишта установе без својства правног лица – Крагујевац за студијски програм основне струковне студије – ФИНАНСИЈСКИ МЕНАЏМЕНТ у оквиру поља друштвено-хуманистичких наука испуњава стандард у погледу квалитета студијског програма прописане Правилником о стандардима и поступку за акредитацију високошколских установа и студијских програма.
Имајући у виду да је  високошколска установа испунила стандарде за акредитацију студијског програма  прописане Правилником о стандардима и поступку за акредитацију високошколских установа и студијских програма, одлучено је  као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

- високошколској установи

- архиви КАПК
	ПРЕДСЕДНИК

Б е о г р а д
У В Е Р Е Њ Е
О АКРЕДИТАЦИЈИ студијског програма
ОСНОВНИХ СТРУКОВНИХ СТУДИЈА
ЗА ИЗВОЂЕЊЕ У ВИСОКОШКОЛСКОЈ ЈЕДИНИЦИ У КРАГУЈЕВЦУ
ВИСОКА ЕКОНОМСКА ШКОЛА СТРУКОВНИХ СТУДИЈА ПЕЋ, ЛЕПОСАВИЋ – високошколска јединица ван седишта установе без својства правног лица – Крагујевац са седиштем у Кумановска 3, КРАГУЈЕВАЦ, ПИБ: 102075918, Матични број: 09009833, испуниo је стандарде  прописане Правилником о стандардима и поступку за акредитацију високошколских установа и студијских програма („Службени гласник РС“ број 106/06, 112/08, 70/11, 101/12-I-25, 101/12-I-26, 13/14), за акредитацију студијског програма основне струковне студије – ФИНАНСИЈСКИ МЕНАЏМЕНТ у оквиру поља друштвено-хуманистичких наука и то за упис 50 (педесет) студената у прву годину у седишту високошколске јединице без својства правног лица у Крагујевцу.
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

